
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 44 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

41. Παρακολούθηση των ζωονόσων και των 

ζωονοσογόνων παραγόντων, σε συμμόρφωση 
προς την Οδηγία 2003/99/ΕΚ του Ευρωπαϊκού 
Κοινοβουλίου και του Συμβουλίου. 1 

42. Καθορισμός των υποδειγμάτων των επίσημων 

πιστοποιητικών φυτοϋγείας ή των πιστοποιητικών 
φυτοϋγείας επανεξαγωγής που συνοδεύουν φυτά, 
φυτικά προϊόντα ή άλλα αντικείμενα από τρίτες 
χώρες και αναφέρονται στο π.δ. 365/2002 (Α' 307), 
σε συμμόρφωση προς την Οδηγία 2004/105/ΕΚ 
της Επιτροπής. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 41 
Παρακολούθηση των ζωονόσων και των ζωονοσογόνων 
παραγόντων, σε συμμόρφωση προς την Οδηγία 
2003/99/ΕΚ του Ευρωπαϊκού Κοινοβουλίου και του 
Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις : 

α) του άρθρου 20 του ν. 248/1914 « Περί οργανώ- 
σεως της Ζωοτεχνικής και Κτηνιατρικής υπηρεσίας» 
(Α' 110), που προστέθηκε με το άρθρο μόνο του α.ν. της 
23.1.1936 « Περί συμπληρώσεως του ν. 248/1914» (Α'47) και 
συμπληρώθηκε με το άρθρο 62 παρ. 1 του ν. 2637/1998 
(Α' 200), 

β) του άρθρου 1 παρ. 1,2 και 3 του ν. 1338/1983 «Εφαρμο¬ 
γή του Κοινοτικού Δικαίου» (Α' 34), όπως τροποποιήθηκε 
με το άρθρο 6 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α' 70) και του 
άρθρου 3 του ν. 1338/1983, όπως αντικαταστάθηκε από 


2 Μαρτίου 2006 

το άρθρο 65 του ν. 1892/1990 «Για τον εκσυγχρονισμό 
και την ανάπτυξη και άλλες διατάξεις» (Α' 101). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», το οποίο τέ¬ 
θηκε σε ισχύ με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα»(Α' 98). 

2) Την υπ’ αριθμ. Υ-132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(ΒΊ533/14.10.2004 ). 

3) Το γεγονός ότι από τις διατάξειςτου παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού 

4) Την υπ’ αριθμ. Δ 299/2005 γνωμοδότηση του Συμ¬ 
βουλίου της Επικράτειας μετά από πρόταση του Υπουρ¬ 
γού Οικονομίας και Οικονομικών και του Υφυπουργού 
Αγροτικής Ανάπτυξης και Τροφίμων, αποφασίζουμε: 

ΚΕΦΑΛΑΙΟ I 

ΕΙΣΑΓΩΓΙΚΕΣ ΔΙΑΤΑΞΕΙΣ 
Άρθρο 1 

(Άρθρο 1 της οδηγίας 2003/99/ΕΚ) 
Αντικείμενο και πεδίο εφαρμογής 

1. Σκοπός του παρόντος διατάγματος είναι η διασφά¬ 
λιση της κατάλληλης παρακολούθησης των ζωονόσων, 
των ζωονοσογόνων παραγόντων και της σχετικής μι- 
κροβιακής αντοχής, καθώς και η δέουσα διερεύνηση 
των εστιών τροφιμογενών λοιμώξεων, έτσι ώστε να είναι 
δυνατόν να συλλέγονται τα απαραίτητα στοιχεία για 
την αξιολόγηση των σχετικών τάσεων και πηγών, σε 
συμμόρφωση προς την Οδηγία 2003/99/ΕΚ του Ευρω¬ 
παϊκού Κοινοβουλίου και του Συμβουλίου (Ε.Ε. αριθ. Ι_ 
325, σελ. 31 της 12.12.2003). 

2. Το παρόν διάταγμα αφορά: 

α) στην παρακολούθηση των ζωονόσων και των ζω- 
ονοσογόνων παραγόντων 

β) στην παρακολούθηση της σχετικής μικροβιακής 
αντοχής 

γ) στην επιδημιολογική έρευνα των εστιών τροφιμο- 
γενών λοιμώξεων και 

δ) στην ανταλλαγή στοιχείων που αφορούν ζωονό¬ 
σους και ζωονοσογόνους παράγοντες. 

3. Το παρόν διάταγμα εφαρμόζεται με την επιφύλαξη 
ειδικότερων εθνικών και κοινοτικών διατάξεων σχετικά 
με την υγεία των ζώων, τη διατροφή των ζώων, την 
υγιεινή των τροφίμων, τις μεταδοτικές νόσους του αν¬ 
θρώπου, την υγεία και ασφάλεια στο χώρο εργασίας, 
τη γενετική μηχανική και τις μεταδοτικές σπογγώδεις 
εγκεφαλοπάθειες. 

Αρθρο 2 

(Άρθρο 2 της οδηγίας 2003/99/ΕΚ) 

Ορισμοί 

Για τους σκοπούς του παρόντος διατάγματος εφαρ¬ 
μόζονται: 

1. οι ορισμοί του κανονισμού (ΕΚ) 178/2002 του Ευρω¬ 
παϊκού Κοινοβουλίου και του Συμβουλίου της Ε.Ε. της 
28ης Ιανουάριου 2002 (ΕΕΙ_ 31/2002) και 

2. οι ακόλουθοι ορισμοί: 

α) «Ζωονόσος»: κάθε νόσος ή/και λοίμωξη, η οποία 
είναι φυσιολογικά μεταδοτική, άμεσα ή έμμεσα, μεταξύ 
ζώων και ανθρώπων. 

β) «Ζωονοσογόνος παράγοντας»: κάθε ός, βακτήριο, 
μύκητας, παράσιτο ή άλλη βιολογική οντότητα που μπο¬ 
ρεί να προκαλέσει ζωονόσο. 

γ) «Μικροβιακή αντοχή»: η ικανότητα μικροοργανισμών 
ορισμένων ειδών να επιβιώνουν ή/και να πολλαπλασιά- 
ζονται σε δεδομένη συγκέντρωση αντιμικροβιακού πα¬ 
ράγοντα, η οποία κανονικά είναι ικανή να αναστείλει 
τον πολλαπλασιασμό μικροοργανισμών του ίδιου είδους 
ή να επιφέρει το θάνατό τους. 

δ) «Εστία τροφιμογενών λοιμώξεων»: η εμφάνιση, υπό 
δεδομένες συνθήκες, δύο ή περισσότερων κρουσμάτων 
της ίδιας νόσου ή/και λοίμωξης στον άνθρωπο, ή η κα¬ 
τάσταση κατά την οποία ο παρατηρούμενος αριθμός 
κρουσμάτων υπερβαίνει τις προβλέψεις και κατά την 
οποία τα κρούσματα συνδέονται ή είναι πιθανόν να 
συνδέονται με το ίδιο τρόφιμο. 

ε) «Παρακολούθηση»: σύστημα συλλογής, ανάλυσης 
και διάδοσης στοιχείων για την εμφάνιση των ζωονό¬ 
σων, των ζωονοσογόνων παραγόντων και της μικροβι- 
ακής αντοχής τους. 

Άρθρο 3 

(Άρθρο 3 της οδηγίας 2003/99/ΕΚ) 

Γ ενικές Υποχρεώσεις 

1. Η Γ ενική Δ/νση Κτηνιατρικής του Υπουργείου Αγρο¬ 
τικής Ανάπτυξης και Τροφίμων είναι αρμόδια αρχή για 
τη συλλογή των στοιχείων πού αφορούν στην εμφάνιση 
ζωονόσων και ζωονοσογόνων παραγόντων, καθώς και 
για τη μικροβιακή αντοχή που συνδέεται με αυτούς. Τα 
στοιχεία συλλέγονται, αναλύονται και δημοσιοποιούνται 
αμελλητί σύμφωνα με τις απαιτήσεις του παρόντος δι¬ 
ατάγματος και κάθε άλλης διάταξης που θεσπίζεται 
κατ’ εφαρμογή του. 

2. Η Γενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων ορίζεται ως αρμό¬ 
δια αρχή: α) για την επικοινωνία (επαφή) με την Επιτρο¬ 
πή της Ε.Ε., β) για τη συνεργασία με τις συναρμόδιες 
αρχές, προκειμένου να εξασφαλίζεται η ορθή εφαρμογή 
των απαιτήσεων του παρόντος διατάγματος. 


3. Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως, μετά από εισήγηση της Διεύθυνσης Υγεί¬ 
ας των Ζώων, της Γενικής Διεύθυνσης Κτηνιατρικής, 
συγκροτείται Επιτροπή διαρκούς συνεργασίας και κα¬ 
θορίζεται η διαδικασία της πραγματικής και διαρκούς 
συνεργασίας, η οποία θα βασίζεται στην ελεύθερη 
ανταλλαγή γενικών πληροφοριών, και εφόσον απαιτεί¬ 
ται, ειδικών στοιχείων, μεταξύ της Γ ενικής Διεύθυνσης 
Κτηνιατρικής και των άλλων δημοσίων αρχών, οργανι¬ 
σμών και φορέων του ευρύτερου δημόσιου τομέα, νο¬ 
μικών προσώπων ιδιωτικού δικαίου, πανεπιστημιακών 
ή άλλων ερευνητικών ιδρυμάτων, με δραστηριότητα 
συναφή με τα αντικείμενα του παρόντος διατάγματος, 
και τα οποία αφορούν την εφαρμογή της εθνικής και 
κοινοτικής νομοθεσίας για την υγεία των ζώων, τις ζωο¬ 
τροφές, την υγιεινή των τροφίμων και το δίκτυο επιδη- 
μιολογικής παρακολούθησης και ελέγχου των μεταδο¬ 
τικών ασθενειών σύμφωνα με την απόφαση 2119/98/ΕΚ 
του Ευρωπαϊκού Κοινοβουλίου και του Συμβουλίου της 
Ε.Ε. (ΕΕΙ_ 268/1998). Η παραπάνω συνεργασία μπορεί να 
πραγματοποιείται και με τη σύσταση ειδικών επιτροπών 
διατομεακών ή συντονισμένων δράσεων. 

4. Οι υπάλληλοι οι οποίοι συμμετέχουν στις διαδικα¬ 
σίες ελέγχου, όπως ορίζονται στις διατάξεις του πα¬ 
ρόντος διατάγματος και οι οποίοι ενεργούν υπό την 
ευθύνη των αρμοδίων αρχών της παραγράφου 3, πρέ¬ 
πει να έχουν την κατάλληλη αρχική εκπαίδευση και να 
συμμετέχουν σε προγράμματα συνεχούς εκπαίδευσης 
στην κτηνιατρική, τη μικροβιολογία ή την επιδημιολογία, 
ανάλογα με τις ανάγκες και τις αρμοδιότητές τους. Το 
είδος, το περιεχόμενο και η διάρκεια των προγραμμά¬ 
των συνεχούς εκπαίδευσης καθορίζονται, ανάλογα με 
τις ανάγκες, από την Επιτροπή διαρκούς συνεργασίας 
της παραγράφου 3 του παρόντος άρθρου. Διοργανώνο- 
νται και εκτελούνται με μέριμνα της Γ ενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων και τη συνεργασία των αρχών της παραγρά¬ 
φου 3 του παρόντος άρθρου. 

ΚΕΦΑΛΑΙΟ II 

ΠΑΡΑΚΟΛΟΥΘΗΣΗ ΤΩΝ ΖΩΟΝΟΣΩΝ ΚΑΙ 
ΤΩΝ ΖΩΟΝΟΣΟΓΟΝΩΝ ΠΑΡΑΓΟΝΤΩΝ 

Άρθρο 4 

(Αρθρο 4 της οδηγίας 2003/99 ΕΚ) 

Γενικοί κανόνες για την παρακολούθηση 
των ζωονόσων και ζωονοσογόνων παραγόντων 

1. Η Γενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων συλλέγει κατάλ¬ 
ληλα και συγκρίσιμα στοιχεία για την ταυτοποίηση και 
τον χαρακτηρισμό των πηγών κινδύνου, την αξιολόγηση 
της έκθεσης σε κινδύνους και τον χαρακτηρισμό των 
κινδύνων που συνδέονται με τις ζωονόσους και τους 
ζωονοσογόνους παράγοντες. 

2. Η παρακολούθηση πραγματοποιείται στο ή στα 
στάδια της τροφικής αλυσίδας που είναι τα καταλλη¬ 
λότερα για τη συγκεκριμένη ζωονόσο ή το συγκεκριμένο 
ζωονοσογόνο παράγοντα δηλαδή: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


431 


α) στο επίπεδο της πρωτογενούς παραγωγής ή/και 
β) σε άλλα στάδια της τροφικής αλυσίδας, συμπερι¬ 
λαμβανομένων των τροφίμων και των ζωοτροφών. 

3. Η παρακολούθηση καλύπτει τις ζωονόσους και 
τους ζωονοσογόνους παράγοντες που απαριθμούνται 
στο παράρτημα I σημείο Α' του παρόντος. Εφόσον το 
δικαιολογεί η επιδημιολογική κατάσταση της χώρας, 
παρακολουθούνται επίσης οι ζωονόσοι και ζωονοσο- 
γόνοι παράγοντες που απαριθμούνται στο παράρτημα 
I σημείο Β' του παρόντος. 

4. Στους καταλόγους του παραρτήματος I βάσει των 
στοιχείων παρακολούθησης και σύμφωνα με την κοι¬ 
νοτική διαδικασία του άρθρου 12 παράγραφος 2 της 
οδηγίας 2003/99/ΕΚ προστίθενται ή διαγράφονται ζω- 
ονόσοι ή ζωονοσογόνοι παράγοντες, με βάση ιδίως τα 
ακόλουθα κριτήρια : 

α) την εμφάνισή τους στους πληθυσμούς των ζώων και 
των ανθρώπων, στις ζωοτροφές και στα τρόφιμα, 
β) τη σοβαρότητα των επιπτώσεών τους για τους 
ανθρώπους, 

γ) τις οικονομικές τους συνέπειες για τους τομείς της 
υγείας των ζώων και του ανθρώπου και των επιχειρή¬ 
σεων ζωοτροφών και τροφίμων, 
δ) τις επιδημιολογικές τάσεις στους πληθυσμούς ζώων 
και ανθρώπων, στις ζωοτροφές και τα τρόφιμα. 

5. Η παρακολούθηση βασίζεται στα εθνικά συστήματα 
συλλογής πληροφοριών. Για τη διευκόλυνση της συλ¬ 
λογής και της σύγκρισης των στοιχείων και για την 
παρακολούθηση των ζωονόσων και των ζωονοσογόνων 
παραγόντων που απαριθμούνται στο παράρτημα I, τα 
εθνικά συστήματα παρακολούθησης συμμορφώνονται 
με τις απαιτήσεις των συστημάτων που καθορίζονται 
από την Ευρωπαϊκή Κοινότητα. Οι λεπτομερείς κανόνες, 
οι οποίοι ορίζουν τις στοιχειώδεις απαιτήσεις για την 
παρακολούθηση ορισμένων ζωονόσων ή ζωονοσογόνων 
παραγόντων περιλαμβάνουν ιδίως 

α) τον πληθυσμό ή τους υποπληθυσμούς ζώων ή τα 
στάδια της τροφικής αλυσίδας που υπόκεινται σε πα¬ 
ρακολούθηση, 

β) τη φύση και το είδος των προς συλλογή στοιχείων, 
γ) τον ορισμό των κρουσμάτων, 
δ) τα συστήματα δειγματοληψίας που πρέπει να χρη¬ 
σιμοποιούνται, 

ε) τις εργαστηριακές μεθόδους που πρέπει να χρησι¬ 
μοποιούνται στις δοκιμές, 

στ) τη συχνότητα υποβολής εκθέσεων, συμπεριλαμβα¬ 
νομένων των κατευθυντηρίων γραμμών για την υποβολή 
εκθέσεων μεταξύ τοπικών, περιφερειακών και κεντρικών 
αρχών. 

6. Στα προγράμματα παρακολούθησης των ζωονόσων 
και των ζωονοσογόνων παραγόντων του σημείου Α του 
παραρτήματος I δίνεται προτεραιότητα. 

Αρθρο 5 

(Αρθρο 5 της οδηγίας 2003/99/ΕΚ) 
Συντονισμένα Προγράμματα Παρακολούθησης 

1. Τα προβλεπόμενα στο άρθρο 5 της οδηγίας 2003/99/ 
ΕΚ συντονισμένα προγράμματα παρακολούθησης τίθε¬ 
νται σε εφαρμογή με απόφαση του Υπουργού Αγροτικής 
Ανάπτυξης και Τροφίμων και δημοσιοποιούνται στην 
Εφημερίδα της Κυβερνήσεως. 


2. Οι στοιχειώδεις κανόνες για την κατάρτιση συντονι¬ 
σμένων προγραμμάτων παρακολούθησης καθορίζονται 
στο παράρτημα III του παρόντος διατάγματος. 

Άρθρο 6 

(Άρθρο 6 της οδηγίας 2003/99) 

Καθήκοντα των υπευθύνων επιχειρήσεων τροφίμων 

Οι υπεύθυνοι των επιχειρήσεων τροφίμων κατά το άρ¬ 
θρο 3 περίπτωση 3 του Καν. (ΕΚ) υπ’ αριθμ. 178/2002 του 
Ευρωπαϊκού Κοινοβουλίου και του Συμβουλίου (Ε.Ε.Ε. υπ’ 
αριθμ. 31/1 της 1.2.2002) πραγματοποιούν εξετάσεις για να 
ανιχνεύσουν την παρουσία των ζωονόσων και ζωονοσο- 
γόνων παραγόντων που υπόκεινται σε παρακολούθηση 
σύμφωνα με το άρθρο 4 παράγραφο 2, υποχρεούνταί: 

α) να διατηρούν τα αποτελέσματα και να μεριμνούν 
για τη διατήρηση των σχετικών απομονωμάτων για πε¬ 
ρίοδο δύο ετών τουλάχιστον, 
β) να κοινοποιούν τα αποτελέσματα ή να παρέχουν 
απομονώματα στις αρμόδιες κτηνιατρικές και σε άλλες 
αρχές , εφόσον τα ζητούν. 

ΚΕΦΑΛΑΙΟ III 
ΜΙΚΡΟΒΙΑΚΗ ΑΝΤΟΧΗ 

Άρθρο 7 

(Άρθρο 7 της οδηγίας 2003/99/ΕΚ) 
Παρακολούθηση της μικροβιακής αντοχής 

1. Τα κτηνιατρικά ή άλλα εργαστήρια που είναι αρμό¬ 
δια για την ταυτοποίηση των ζωονόσων παραγόντων 
υποχρεούνταί να εφαρμόζουν σύστημα παρακολούθη¬ 
σης της μικροβιακής αντοχής των ζωονοσογόνων ή 
άλλων παραγόντων, σύμφωνα με τις απαιτήσεις του 
παραρτήματος II, ώστε η παρακολούθηση να παρέχει 
συγκρίσιμα στοιχεία για την εμφάνιση μικροβιακής 
αντοχής στους ζωονοσογόνους παράγοντες και, στο 
βαθμό που αποτελούν απειλή για τη δημόσια υγεία, σε 
άλλους παράγοντες. 

2. Η παρακολούθηση της μικροβιακής αντοχής συ¬ 
μπληρώνει την παρακολούθηση απομονωμάτων από 
ανθρώπους που διεξάγεται σύμφωνα με την απόφαση 
υπ’ αριθμ. 2119/98/ΕΚ του Ευρωπαϊκού Κοινοβουλίου και 
του Συμβουλίου της 24ης Σεπτεμβρίου 1998, από τις 
αρμόδιες αρχές του Υπουργείου Υγείας και Κοινωνικής 
Αλληλεγγύης. 

ΚΕΦΑΛΑΙΟ IV 

ΕΣΤΙΕΣ ΤΡΟΦΙΜΟΓΕΝΩΝ ΛΟΙΜΩΞΕΩΝ 

Άρθρο 8 

(Άρθρο 8 της οδηγίας 2003/99/ΕΚ) 
Επιδημιολογική έρευνα εστιών 
τροφιμογενών λοιμώξεων 

1. Όταν ο υπεύθυνος επιχείρησης τροφίμων παρέχει 
στην αρμόδια αρχή πληροφορίες σύμφωνα με το άρ¬ 
θρο 19 παράγραφος 3 του κανονισμού (ΕΚ) υπ’ αριθμ. 
178/2002, του Ευρωπαϊκού Κοινοβουλίου και του Συμβου¬ 
λίου της Ε.Ε. της 28ης Ιανουάριου 2002, υποχρεούται να 
διατηρεί το συγκεκριμένο τρόφιμο ή κατάλληλο δείγμα 
του κατά τρόπο, ώστε να μην εμποδίζεται η εργαστη¬ 
ριακή τους εξέταση ή η διερεύνηση τυχόν εστίας τρο- 
φιμογενούς λοίμωξης. 

2. Όταν διαπιστώνονται εστίες τροφιμογενών λοιμώ¬ 
ξεων, οι αρμόδιες αρχές του Υπουργείου Υγείας και 
Κοινωνικής Αλληλεγγύης, στο πλαίσιο εφαρμογής της 
απόφασης υπ’ αριθμ. 2119/98/ΕΚ του Ευρωπαϊκού Κοι¬ 
νοβουλίου και του Συμβουλίου της Ε.Ε. της 24ης Σε¬ 
πτεμβρίου 1998, υποχρεούνται να συνεργάζονται με τις 
αρμόδιες κτηνιατρικές αρχές ώστε να διερευνώνται οι 
εστίες των τροφιμογενών λοιμώξεων. Η έρευνα απο¬ 
σκοπεί στη συγκέντρωση στοιχείων για τα επιδημιολο- 
γικά χαρακτηριστικά, για τα τρόφιμα που ενδεχομένως 
ενέχονται και για τα πιθανά αίτια της εστίας. Η έρευνα 
περιλαμβάνει στο μέτρο του δυνατού, τις ενδεδειγμένες 
επιδημιολογικές και μικροβιολογικές μελέτες. Η αρμόδια 
νομαρχιακού επιπέδου κτηνιατρική αρχή υποβάλλει στη 
Γενική Διεύθυνση Κτηνιατρικής του Υπουργείου Αγρο¬ 
τικής Ανάπτυξης και Τροφίμων και αυτή με τη σειρά 
της στην Επιτροπή της Ε.Ε. συγκεφαλαιωτική έκθεση 
σχετικά με τα πορίσματα των ερευνών που πραγματο¬ 
ποιήθηκαν. Στην έκθεση πρέπει να περιλαμβάνονται τα 
στοιχεία που αναφέρονται στο παράρτημα IV σημείο 
Ε του παρόντος. 

3. Οι λεπτομερείς κανόνες σχετικά με τη διερεύνηση 
των εστιών τροφιμογενών λοιμώξεων καθορίζονται , 
με την κοινοτική διαδικασία, του άρθρου 12 παρ. 2 της 
Οδηγίας 2003/99/Ε.Κ.. 

4. Οι παράγραφοι 1 και 2 εφαρμόζονται με την επιφύ¬ 
λαξη των εθνικών και κοινοτικών διατάξεων σχετικά με 
την ασφάλεια των προϊόντων, τα συστήματα έγκαιρης 
προειδοποίησης και αντίδρασης για την πρόληψη και 
τον έλεγχο των μεταδοτικών ασθενειών του ανθρώπου, 
την υγιεινή των τροφίμων και τις γενικές απαιτήσεις της 
νομοθεσίας περί τροφίμων, ιδίως δε εκείνων που αφο¬ 
ρούν τα επείγοντα μέτρα και τις διαδικασίες απόσυρσης 
τροφίμων και ζωοτροφών από την αγορά. 

ΚΕΦΑΛΑΙΟ V 

ΑΝΤΑΛΛΑΓΗ ΠΛΗΡΟΦΟΡΙΩΝ 
Αρθρο 9 

(Άρθρο 9 της οδηγίας 2003/99/ΕΚ) 
Αξιολόγηση των τάσεων και της προέλευσης 
των ζωονόσων και ζωονοσογόνων 
παραγόντων και της μικροβιακής αντοχής 

1- Η Επιτροπή διαρκούς συνεργασίας του άρθρου 
3 παράγραφος 3 υποβάλλει μία φορά το χρόνο κατά 
μήνα Φεβρουάριο έκθεση προς τη Γενική Διεύθυνση 
Κτηνιατρικής του Υπουργείου Αγροτικής Ανάπτυξης και 
Τροφίμων, περιλαμβάνοντας τις τάσεις, την προέλευση 
των ζωονόσων, των ζωονοσογόνων παραγόντων και της 
μικροβιακής αντοχής στη Χώρα. Μέχρι το τέλος Μάίου 
κάθε χρόνου, με την ευθύνη της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης 
και Τροφίμων, διαβιβάζεται στην Επιτροπή της Ε.Ε., η 
έκθεση σχετικά με τις τάσεις και την προέλευση των 
ζωονόσων, των ζωονοσογόνων παραγόντων και της 
μικροβιακής αντοχής, η οποία καλύπτει τα στοιχεία 
που συλλέχθηκαν σύμφωνα με τα άρθρα 4, 7 και 8 του 
παρόντος διατάγματος κατά το προηγούμενο έτος. Οι 
εκθέσεις αυτές, και τυχόν περιλήψεις τους δημοσιοποι¬ 
ούνται είτε στην ιστοσελίδα του Υπουργείου Αγροτικής 


Ανάπτυξης και Τροφίμων, είτε σε άλλα έντυπα μέσα. Οι 
εκθέσεις περιέχουν επίσης τις πληροφορίες που προ- 
βλέπονται από το άρθρο 3 παράγραφος 2 σημείο β) 
του κανονισμού (ΕΚ) υπ’ αριθμ. 2160/2003 του Ευρωπα¬ 
ϊκού Κοινοβουλίου και του Συμβουλίου της Ε.Ε. της 17ης 
Νοεμβρίου 2003. Για τη σύνταξη των εκθέσεων αυτών 
πρέπει να λαμβάνονται υπόψη τα στοιχειώδη κριτήρια 
που περιλαμβάνονται στο παράρτημα IV του παρόντος, 
λαμβανομένης υπόψη και της μορφής που καθορίζεται 
από την κοινοτική διαδικασία. 

2.- Η Γ ενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων κοινοποιεί στην 
Επιτροπή της Ε.Ε. τα αποτελέσματα των συντονισμέ¬ 
νων προγραμμάτων παρακολούθησης που θεσπίζονται 
σύμφωνα με το άρθρο 5. 

ΚΕΦΑΛΑΙΟ VI 
ΕΡΓΑΣΤΗΡΙΑ 

Άρθρο 10 

(Άρθρο 10 της οδηγίας 2003/99/ΕΚ) 

Κοινοτικά και Εθνικά εργαστήρια αναφοράς 

1. Ως εθνικά εργαστήρια αναφοράς για τις αντίστοιχες 
ζωονόσους και τους ζωονοσογόνους παράγοντες του 
καταλόγου του παραρτήματος I του παρόντος διατάγ¬ 
ματος ορίζονται τα παρακάτω κτηνιατρικά εργαστήρια 
του Υπουργείου Αγροτικής Ανάπτυξης και Τροφίμων: 

Α) Κέντρο Κτηνιατρικών Ιδρυμάτων Αθηνών: 
Ινστιτούτο Λοιμωδών και Παρασιτικών Νοσημάτων 
Νεαπόλεως 25- Αγία Παρασκευή - τ.κ. 15 310 - Αθήνα 
-Φυματίωση που οφείλεται στο ΜγοοόαοίΘπυηη όονίε 
-Λύσσα 

Β) Κέντρο Κτηνιατρικών Ιδρυμάτων Θεσσαλονίκης: 
Ινστιτούτο Λοιμωδών και Παρασιτικών Νοσημάτων 
26ης Οκτωβρίου 80 - τ.κ. 546 27 - Θεσσαλονίκη 

- Ιός γρίππης 

Γ) Κτηνιατρικό Εργαστήριο Λάρισας : 

Τμήμα Διαγνωστικής 

6ο Χλμ. Λαρίσης- Τρικάλων - τ.κ. 41110 - Λάρισα 
-Βρουκέλωση και οι παθογόνοι παράγοντές της 
Δ) Κτηνιατρικό Εργαστήριο Χαλκίδας: 

Ταχ. Θυρίδα 19241 - τ.κ. 341 00 - Χαλκίδα 

- Σαλμονέλωση και οι παθογόνοι παράγοντές της 
Ε) Κτηνιατρικό Εργαστήριο Σερρών: 

Τέρμα Ομονοίας- τ.κ. 621 10 - Σέρρες 

- Λεπτοσπείρωση και οι παθογόνοι παράγοντές της 

2. Τα εθνικά εργαστήρια αναφοράς της παραγράφου 
1, όσον αφορά την ανάλυση, τη διεξαγωγή των δοκιμών 
για τις ζωονόσους, τους ζωονοσογόνους παράγοντες 
και τη μικροβιακή αντοχή τους, συντονίζονται από τα 
κοινοτικά εργαστήρια αναφοράς. 

3. Τα κτηνιατρικά εργαστήρια του Υπουργείου Αγροτι¬ 
κής Ανάπτυξης και Τροφίμων και τα εργαστήρια άλλων 
φορέων που διεξάγουν δοκιμές για άλλες ζωονόσους, 
ζωονοσογόνους παράγοντες και τη μικροβιακή αντοχή, 
συντονίζονται για τις αναλύσεις αυτές από τα κοινοτικά 
εργαστήρια αναφοράς. 

ΚΕΦΑΛΑΙΟ VIII 
ΤΕΛΙΚΕΣ ΔΙΑΤΑΞΕΙΣ 

Άρθρο 11 

(Άρθρο 15 της οδηγίας 2003/99 
Καταργούμενες διατάξεις 

Από την έναρξη ισχύος του παρόντος διατάγματος, 
το π.δ. 402/1994 «Μέτρα προστασίας από ορισμένες 
ζωονόσους και ορισμένους ζωονοσογόνους παράγο¬ 
ντες στα ζώα και στα προϊόντα ζωικής προέλευσης, 
προκειμένου να αποφευχθούν οι εστίες λοιμώξεων και 
δηλητηριάσεων που οφείλονται στα τρόφιμα, σε συμ¬ 
μόρφωση προς την Οδηγία 92/117/ΕΟΚ του Συμβουλίου» 
(Α' 224) καταργείται. 

Αρθρο 12 

Κυρώσεις 

Στους υπεύθυνους των επιχειρήσεων όλων των στα¬ 
δίων της τροφικής αλυσίδας, από την πρωτογενή πα¬ 
ραγωγή, τη μεταποίηση, την αποθήκευση έως τη διάθε¬ 
ση στην αγορά και στον τελικό καταναλωτή, οι οποίοι 
κωλυσιεργούν, αποκρύπτουν ή δεν συνεργάζονται με 
τις αρμόδιες αρχές για την εφαρμογή των διατάξεων 
του παρόντος διατάγματος, με την επιφύλαξη των κυ¬ 
ρώσεων που προβλέπονται από άλλες σχετικές διατά¬ 
ξεις, επιβάλλονται οι διοικητικές κυρώσεις του άρθρου 
23 Κεφάλαιο Α παράγραφος 5 του ν. 248/1914 (Α' 110) 
όπως αυτό αντικαταστάθηκε από το άρθρο 13 του ν. 
2538/1997 (Α' 242). 

Άρθρο 13 
Έναρξη ισχύος 

Η ισχύς του παρόντος διατάγματος αρχίζει από την 
12η Ιουνίου 2004, με εξαίρεση τα άρθρα 3 και 13, η ισχύς 
των οποίων αρχίζει από τη δημοσίευση του διατάγμα¬ 
τος στην Εφημερίδα της Κυβερνήσεως. 

Άρθρο 14 
Παραρτήματα 

Κατωτέρω παρατίθενται τα Παραρτήματα I, II, III και 
IV, τα οποία αποτελούν αναπόσπαστον μέρος του πα¬ 
ρόντος διατάγματος και έχουν ως εξής : 

ΠΑΡΑΡΤΗΜΑ I 

Α. Ζωονόσοι και ζωονοσογόνοι παράγοντες που πρέ¬ 
πει να καλύπτει η παρακολούθηση 

- Βρουκέλωση και οι παθογόνοι παράγοντές της 

- Καμπυλοβακτηρίωση και οι παθογόνοι παράγοντές 
της 

- Εχινοκκοκίαση και οι παθογόνοι παράγοντές της 

- Λιστερίωση και οι παθογόνοι παράγοντές της 

- Σαλμονέλωση και οι παθογόνοι παράγοντές της 

- Τριχινίαση και οι παθογόνοι παράγοντές της 

- Φυματίωση που οφείλεται στο ΜγοοόαοΙθπυπι 
Ιοονίε 

- Βεροτοξινογόνο ΕεοάΘΝοΝα οοΐί 

Β. Κατάλογος των ζωονόσων και των ζωονοσογόνων 
παραγόντων που πρέπει να καλύπτει η παρακολούθηση 
ανάλογα με την επιδημιολογική κατάσταση 


1. Ιογενείς ζωονόσοι 

- Καλικοϊός 

- Ιός της ηπατίτιδας Α 

- Ιός γρίππης 

- Λύσσα 

- Ιοί που μεταδίδονται με αρθρόποδα 

2. Βακτηριακές ζωονόσοι 

- Βορελίωση και οι παθογόνοι παράγοντές της 

- Αλλαντίαση και οι παθογόνοι παράγοντές της 

- Λεπτοσπείρωση και οι παθογόνοι παράγοντές της 

- Ψιττάκωση και οι παθογόνοι παράγοντές της 

- Φυματίωση εκτός εκείνης που αναφέρεται στο ση¬ 
μείο Α 

- Δονακίωση και οι παθογόνοι παράγοντές της 

- Γερσινίωση και οι παθογόνοι παράγοντές της 

3. Παρασιτικές ζωονόσοι 

- Ανισακίαση και οι παθογόνοι παράγοντές της 

- Κρυπτοσποριδίαση και οι παθογόνοι παράγοντές 
της 

- Κυστικέρκωση και οι παθογόνοι παράγοντές της 

- Τοξοπλάσμωση και οι παθογόνοι παράγοντές της 

4. Λοιπές ζωονόσοι και ζωονοσογόνοι παράγοντες 

ΠΑΡΑΡΤΗΜΑ II 

Απαιτήσεις για την παρακολούθηση της μικροβιακής 
αντοχής σύμφωνα με το άρθρο 7 

Α. Γ ενικές απαιτήσεις 

Το σύστημα παρακολούθησης της μικροβιακής αντο¬ 
χής που προβλέπεται στο άρθρο 7 πρέπει να παρέχει 
τουλάχιστον τις ακόλουθες πληροφορίες: 

1. είδη ζώων που καλύπτει η παρακολούθηση- 

2. είδη ή/και στελέχη βακτηρίων που καλύπτει η πα¬ 
ρακολούθηση- 

3. τη χρησιμοποιούμενη κατά την παρακολούθηση 
δειγματοληπτική στρατηγική- 

4. τα αντιμικροβιακά που καλύπτει η παρακολούθη¬ 
ση- 

5. την εργαστηριακή μεθοδολογία που χρησιμοποιεί¬ 
ται για την ανίχνευση της αντοχής- 

6. την εργαστηριακή μεθοδολογία που χρησιμοποιεί¬ 
ται για την αναγνώριση των μικροβιακών στελεχών- 

7. τις μεθόδους που χρησιμοποιούνται για τη συλλογή 
των δεδομένων. 

Β. Ειδικές απαιτήσεις. 

Το σύστημα παρακολούθησης πρέπει να παρέχει 
κατάλληλες πληροφορίες τουλάχιστον όσον αφορά 
αντιπροσωπευτικό αριθμό στελεχών δαΙπιοηθΙΙα ερρ., 
ΟαπηργΙοδαοΙβΓ )θ)υηί και ΟαπηργΙσδαοΙΟΓ οοΐί που προ¬ 
έρχονται από βοοειδή, χοίρους και πουλερικά, και τα 
τρόφιμα ζωικής προέλευσης που προέρχονται από τα 
είδη αυτά. 

ΠΑΡΑΡΤΗΜΑ III 

Συντονισμένα προγράμματα παρακολούθησης του 
άρθρου 5 

Κάθε συντονισμένο πρόγραμμα παρακολούθησης 
πρέπει να περιλαμβάνει τουλάχιστον τις ακόλουθες 
παραμέτρους: 

- το σκοπό του προγράμματος, 

- τη διάρκεια του προγράμματος, 

- τη γεωγραφική περιοχή ή περιφέρεια που καλύπτει 
το πρόγραμμα, 

- τις καλυπτόμενες ζωονόσους ή/ και ζωονοσογόνους 
παράγοντες, 

- το είδος των απαιτούμενων δειγμάτων και άλλων 
πληροφοριών, 

- τα στοιχειώδη συστήματα δειγματοληψίας, 

- τη φύση των μεθόδων για τις εργαστηριακές δο¬ 
κιμές, 

- τα καθήκοντα των αρμόδιων αρχών, 

- τους απαιτούμενους πόρους, 

- την εκτίμηση του κόστους του προγράμματος και 
τον τρόπο κάλυψής του, και 

- τη μέθοδο και το χρονοδιάγραμμα της κοινοποίησης 
των αποτελεσμάτων. 

ΠΑΡΑΡΤΗΜΑ IV 

Απαιτήσεις για την εκπόνηση των εκθέσεων που πρέ¬ 
πει να υποβάλλονται σύμφωνα με το άρθρο 9 παρά¬ 
γραφος 1 

Η έκθεση του άρθρου 9 παράγραφος 1 πρέπει να 
παρέχει τουλάχιστον τις εξής πληροφορίες. Τα μέρη Α 
και Δ εφαρμόζονται στις εκθέσεις παρακολούθησης που 
διεξάγεται σύμφωνα με το άρθρο 4 ή το άρθρο 7. Το 
μέρος Ε εφαρμόζεται στις εκθέσεις παρακολούθησης 
που διεξάγεται σύμφωνα με το άρθρο 8. 

Α. Αρχικά, πρέπει να περιγράφονται τα ακόλουθα για 
κάθε ζωονόσο και ζωονοσογόνο παράγοντα 
(στη συνέχεια, πρέπει να αναφέρονται μόνον οι με¬ 
ταβολές): 

α) συστήματα παρακολούθησης (στρατηγικές δειγμα¬ 
τοληψίας, συχνότητα δειγματοληψίας, είδος δειγμάτων, 
ορισμός κρουσμάτων, χρησιμοποιούμενες διαγνωστικές 
μέθοδοι)· 

β) πολιτική εμβολιασμού και άλλες προληπτικές ενέρ¬ 
γειες- 

γ) μηχανισμός και, κατά περίπτωση, προγράμματα 
ελέγχου- 

δ) μέτρα στην περίπτωση θετικών ευρημάτων ή με¬ 
μονωμένων κρουσμάτων- 
ε) υπάρχοντα συστήματα κοινοποίησης- 
στ) ιστορικό της νόσου ή/ και της λοίμωξης στη 
χώρα. 

Β. Κάθε έτος, πρέπει να περιγράφονται: 
α) ο συναφής ευπαθής ζωικός πληθυσμός (και η ημε¬ 
ρομηνία με την οποία σχετίζονται τα αριθμητικά στοι¬ 
χεία): 

- αριθμός αγελών ή σμηνών, 

- συνολικός αριθμός ζώων και 

- κατά περίπτωση, εφαρμοζόμενες μέθοδοι παραγω¬ 
γής- 

β) αριθμός και γενική περιγραφή των εργαστηρίων 
και των ιδρυμάτων που συμμετέχουν στην παρακολού¬ 
θηση. 

Γ. Κάθε έτος, πρέπει να περιγράφονται τα ακόλουθα 
στοιχεία για κάθε ζωονοσογόνο παράγοντα και κατη¬ 
γορία δεδομένων, καθώς και οι συνέπειές τους : 
α) μεταβολές στα ήδη περιγραφέντα συστήματα- 
β) μεταβολές στις ήδη περιγραφείσες μεθόδους- 
γ) αποτελέσματα των ερευνών και κάθε περαιτέρω 


προσδιορισμού ή άλλης εργαστηριακής μεθόδου χαρα¬ 
κτηρισμού ( χωριστά για κάθε κατηγορία)- 
δ) αξιολόγηση σε εθνικό επίπεδο της πρόσφατης κα¬ 
τάστασης, των τάσεων και της προέλευσης της λοί¬ 
μωξης- 

ε) σπουδαιότητα της ζωονόσου· 
στ) σημασία, για τα ανθρώπινα κρούσματα, των ευρη¬ 
μάτων στα ζώα και τα τρόφιμα, ως πηγής ανθρώπινης 
λοίμωξης- 

ζ) αναγνωρισμένες στρατηγικές ελέγχου που θα μπο¬ 
ρούσαν να χρησιμοποιηθούν για την πρόληψη ή την 
ελαχιστοποίηση της μετάδοσης του ζωονοσογόνου 
παράγοντα στον άνθρωπο¬ 
ς) εφόσον απαιτείται, τυχόν ειδικές ενέργειες που 
αποφασίζονται σε επίπεδο χώρας ή προτείνονται για 
την Κοινότητα στο σύνολό της με βάση την πρόσφατη 
κατάσταση. 

Δ. Κοινοποίηση των αποτελεσμάτων των εξετάσεων 
Στα αποτελέσματα πρέπει να διευκρινίζεται ο αριθμός 
των εξεταζόμενων επιδημιολογικών μονάδων (σμήνη, 
αγέλες, δείγματα, παρτίδες) και ο αριθμός των θετικών 
δειγμάτων ανάλογα με την κατάταξη των κρουσμάτων. 
Ανάλογα με την περίπτωση, τα αποτελέσματα πρέπει 
να παρουσιάζονται έτσι ώστε να φαίνεται η γεωγρα¬ 
φική κατανομή της ζωονόσου και του ζωονοσογόνου 
παράγοντα. 

Ε. Για τα δεδομένα σχετικά με τις εστίες τροφιμογε- 
νών λοιμώξεων: 

α) συνολικός αριθμός εστιών κατά τη διάρκεια ενός 
έτους- 

β) αριθμός θανάτων και ασθενειών ανθρώπων κατά 
τις ανωτέρω εστίες- 

γ) οι αιτιώδεις παράγοντες των εστιών αυτών, συ¬ 
μπεριλαμβανομένου, εάν είναι δυνατό, του οροτύπου ή 
άλλης λεπτομερούς περιγραφής του παράγοντα. Εάν 
δεν είναι δυνατή η αναγνώριση του αιτιώδους παράγο¬ 
ντα, θα πρέπει να αναφέρεται ο λόγος- 
δ) τρόφιμα που εμπλέκονται στην εκδήλωση της εστί¬ 
ας και άλλοι δυνητικοί φορείς- 
ε) εντοπισμός του είδους του τόπου όπου παράχθη- 
καν /αγοράστηκαν /αποκτήθηκαν /καταναλώθηκαν τα 
συγκεκριμένα τρόφιμα- 

στ) σύνδρομοι παράγοντες, π.χ. ελλείψεις στη υγιεινή 
της μεταποιητικής αλυσίδας των τροφίμων. 

Στον Υφυπουργό Αγροτικής Ανάπτυξης και Τροφίμων 
αναθέτουμε τη δημοσίευση και την εκτέλεση του πα¬ 
ρόντος διατάγματος. 

Αθήνα, 27 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠΟΥΡΓΟΣ. ΑΓΡΟΤΙΚΗΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Α. ΚΟΝΤΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 42 
Καθορισμός των υποδειγμάτων των επίσημων 
πιστοποιητικών φυτοϋγείας ή των πιστοποιητικών 
φυτοϋγείας επανεξαγωγής που συνοδεύουν (ρυτά, 
ψυτικά προϊόντα ή άλλα αντικείμενα από τρίτες 
χώρες και αναφέρονται στο π.δ. 365/2002 (Α' 307), 
σε συμμόρφωση προς την Οδηγία 2004/105/ΕΚ της 
Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34) όπως η παρ. 1 έχει 
τροποποιηθεί με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος, Ανθρακος και Χάλυβος και του Οργανισμού 
Εφοδιασμού ΕΙΙΠΑΤΟΜ» (Α' 70) και του άρθρου 65 του 
ν. 1892/90 (Α' 101). 

β) Του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
άρθρο πρώτο του π.δ. 63/2005 (Α' 98) 

2. Την υπ’ αριθμ. Υ 132/11.10.2004 (Β' 1533) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης Αλέξανδρο Κοντό.» 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4. Την υπ’ αριθμ. 280/2005 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 

Αρθρο 1 

(άρθρο 1 Οδηγίας 2004/105/ΕΚ) 

1. Με το παρόν προεδρικό διάταγμα καθορίζονται τα 
υποδείγματα των επίσημων πιστοποιητικών φυτοϋγείας 


και των πιστοποιητικών φυτοϋγείας επανεξαγωγής που 
συνοδεύουν φυτά, φυτικά προϊόντα ή άλλα αντικείμενα 
από τρίτες χώρες και αναφέρονται στο π.δ. 365/2002 
(Α' 307), σε συμμόρφωση προς την Οδηγία 2004/105/ΕΚ 
(Ι_319/9, 20.10.2004) της Επιτροπής για τον καθορισμό 
των υποδειγμάτων φυτοϋγειονομικών πιστοποιητικών 
επανεξαγωγής που συνοδεύουν φυτά, φυτικά προϊόντα 
ή άλλα αντικείμενα από τρίτες χώρες και τα οποία απα- 
ριθμούνται στην οδηγία 2000/29/ΕΚ του Συμβουλίου. 

2. Για τους σκοπούς του άρθρου 15 παράγραφος 1 
περίπτωση ϋ) του π.δ. 365/2002 (Α'307), όπως τροποποι¬ 
ήθηκε από το π.δ. 179/2005 (Α' 229) οι αρμόδιες αρχές 
της Χώρας αποδέχονται επίσημα «πιστοποιητικά φυτοϋ¬ 
γείας» ή «πιστοποιητικά φυτοϋγείας επανεξαγωγής» («πι¬ 
στοποιητικά») που συνοδεύουν φυτά, φυτικά προϊόντα 
ή άλλα αντικείμενα που αναφέρονται στο Μέρος Β, του 
Παραρτήματος V, του π.δ. 365/2002 (Α' 307), που προέρ¬ 
χονται από συμβαλλόμενες τρίτες χώρες της Διεθνούς 
Σύμβασης Προστασίας Φυτών (ΙΡΡΟ), που κυρώθηκε με 
το ν. 2014/1992 (Α' 29), τα οποία εκδίδονται σύμφωνα 
με τα υποδείγματα του Παραρτήματος I του άρθρου 4 
του παρόντος διατάγματος. 

3. Οι αρμόδιες αρχές της Χώρας αποδέχονται μόνο 
τα πιστοποιητικά που αναφέρονται στην παράγραφο 
2 με την προϋπόθεση ότι έχουν συμπληρωθεί σύμφω¬ 
να με τις Κατευθυντήριες γραμμές για πιστοποιητικά 
φυτοϋγείας του Διεθνούς Προτύπου Φυτοϋγειονομικών 
Μέτρων του ΡΑΟ αριθμός 12. 

Άρθρο 2 

(άρθρο 2 Οδηγίας 2004/105/ΕΚ) 

Οι αρμόδιες αρχές της Χώρας αποδέχονται πιστοποι¬ 
ητικά που εκδίδονται σύμφωνα με τα υποδείγματα του 
Παραρτήματος II του παρόντος προεδρικού διατάγμα¬ 
τος, έως την 31η Δεκεμβρίου 2009. 

Αρθρο 3 

(άρθρο 3 Οδηγίας 2004/105/ΕΚ) 

Το παρόν προεδρικό διατάγμα ισχύει από την 1η Ια¬ 
νουάριου 2005. 

Άρθρο 4 

(Παραρτήματα I και II της Οδηγίας 2004/105/ΕΚ) 

Τα κατωτέρω Παραρτήματα I και II αποτελούν αναπό¬ 
σπαστο μέρος του παρόντος προεδρικού διατάγματος 
και έχουν ως εξής: 

ΠΑΡΑΡΤΗΜΑ I 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΦΥΤΟΫΓΕΙΑΣ 

Αριθμός. 

Οργανισμός Προστασία Φαιών της / του:. 

ΠΡΟΣ: Υπουργείο Αγροτικής Ανάπτυξης και Τροφίμων, Διεύθυνση Προστασίας Φυτικής Παραγωγής. 

I. Περιγραφή αποστολής 

Ονομα και διεύθυνση του εξαγωγέα:.. 

Δηλωθέν όνομα και διεύθυνση του παραλήπτη:. 

Αριθμός και περιγραφή των συσκευασιών:. 

Διακριτικές σημάνσεις:. 

Τόπος καταγωγής:. 

Δηλωθέντα μέσα μεταφοράς:. 

Δηλωθέν σημείο εισόδου:. 

Δηλωθείσα ονομασία προϊόντος και ποσότητα:. 

Βοτανική ονομασία φυτών.. 

Δια του παρόντος πιστοποιείται ότι τα φυτά, φυτικά προϊόντα ή άλλα αντικείμενα που αποτελούν 
αντικείμενο ρυθμίσεων και περιγράφονται στο παρόν έχουν ελεγχθεί και/ή έχουν εξεταστεί εργαστηριακά 
σύμφωνα με ενδεδειγμένες επίσημες διαδικασίες και έχουν βρεθεί απαλλαγμένα από τους επιβλαβείς 
οργανισμούς καραντίνας που καθορίζονται από τη συμβαλλόμενη χώρα εισαγωγής και να είναι σύμφωνα 
με τις ισχϋουσες φυτοϋγειονομικές απαιτήσεις της συμβαλλόμενης χώρας εισαγωγής, 
συμπεριλαμβανομένων και αυτών που αφορούν τους επιβλαβείς οργανισμούς που αποτελούν αντικείμενο 
ρυθμίσεων και δεν είναι καραντίνας (τεβίιίαΐεά ηοη-ηυ;ιπιηύηε ρσείε). 

Τα εν λόγω προϊόντα πρακτικά θεωρούνται απαλλαγμένα από άλλους επιβλαβείς οργανισμούς ' 

II. Συμπληρωματική δήλωση 

ΙΠ. Μεταχείριση για απεντόμωση και/ή για απολύμανση 

Ημερομηνία:.Μεταχείριση:.Χημική ουσία (δραστική ουσία):. 

Διάρκεια και θερμοκρασία:. 

Συγκέντρωση:. 

Συμπληρωματικές πληροφορίες:. 


Τόπος έκδοσης:. 

(Σφραγίδα Οργανισμού) Ονομα εξουσιοδοτημένου υπαλλήλου:. 

Ημερομηνία:. . 

(υπογραφή) 


Το παρόν πιστοποιητικό 


υπάλληλο ή εκπρόσωπό του < *’. 


δεν συνεπάγεται καμία οικονομική υποχρέωση για 
.(επωνυμία οργανισμού φυτοπροστασίας) ή για οποιοδήποτε 


1 1 Προαιρετική ρήτρα. 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΦΥΤΘΫΓΕΙΑΣ ΕΠΑΝΕΞΑΓΩΓΗΣ 

Αριθμός. 

Οργανισμός Προστασίας Φυτών της / του:.(συμβαλλόμενη χώρα 

επανεξαγωγής) 

ΠΡΟΣ: Υπουργείο Αγροτικής Ανάπτυξης και Τροφίμων, Διεύθυνση Προστασίας Φυτικής Παραγωγής. 

I. Περιγραφή αποστολής 


Όνομα και διεύθυνση του εξαγωγέα:. 

Δηλωθέν όνομα και διεύθυνση του παραλήπτη.. 

Αριθμός και περιγραφή των συσκευασιών:. . 

Διακριτικές σημάνσεις:. 

Τόπος καταγωγής:. 

Δηλωθέιτα μέσα μεταφοράς:. 

Δηλωθέν σημείο εισόδου:. 

Ονομασία προϊόντος και δηλωθείσα ποσότητα:. 

Βοτανική ονομασία φυτών:. 

Δια του παρόντος πιστοποιείται ότι τα φυτά, φυτικά προϊόντα ή άλλα αντικείμενα που αποτελούν αντικείμενο 

ρυθμίσεων και τα οποία περιγράφονται ανωτέρω .εισήχθησαν στη (συμβαλλόμενη χώρα 

επανεξαγωγής) . από .(συμβαλλόμενη χώρα καταγωγής) και 

καλύπτονται από το πιστοποιητικό φυτοϋγείας αριθ.πρωτότυπο □ πιστό επικυρωμένο 

αντίγραφο □ του οποίου προσαρτάται στο παρόν πιστοποιητικό- ότι είναι συσκευασμένα □ 
επανασυσκευασμένα □ στους αρχικούς □ < * ) νέους □ περιέκτες, ότι με βάση το πρωτότυπο πιστοποιητικό 
φυτοϋγείας □ και συμπληρωματικό έλεγχο □. κρίνονται ότι είναι σύμφωνα με τις ισχύουσες φυτοϋγειονομικές 

απαιτήσεις της συμβαλλόμενης χώρας εισαγωγής και ότι κατά τη διάρκεια αποθήκευσης στη. 

(συμβαλλόμενη χώρα επανεξαγωγής), η αποστολή δεν έχει εκτεθεί σε κίνδυνο προσβολής ή μόλ.υνσης. 

II. Συμπληρωματική δήλωση 

III. Μεταχείριση για απεντόμωση και/ή για απολύμανση 

Ημερομηνία:.Μεταχείριση:.Χημική ουσία (δραστική ουσία):. 

Διάρκεια και θερμοκρασία:. 

Συγκέντρωση:. 

Συμπληρωματικές πληροφορίες:. 


Τόπος έκδοσης:. 

(Σφραγίδα Οργανισμού) Ονομα εξουσιοδοτημένου υπαλλήλου: 

Ημερομηνία:. 


(υπογραφή) Το παρόν 

πιστοποιητικό δεν συνεπάγεται καμία οικονομική υποχρέωση για 

. (επωνυμία οργανισμού φυτοπροστασίας) ή σε οποιοδήποτε 

υπάλληλο ή εκπρόσωπό του ( " ) . 


1 1 Να συμπληρωθούν με V τα κατάλληλα □ τετραγωνίδια. 
1 1 Προαιρετική ρήτρα 

ΠΑΡΑΡΤΗΜΑ II 

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΦΥΤΟΫΓΕΙΑΣ 


Αριθμός. 

Οργανισμός Προστασίας Φυτών του/της:. 

ΠΡΟΣ: Υπουργείο Αγροτικής Ανάπτυξης και Τροφίμων. Διεύθυνση Προστασίας Φυτικής Παραγωγής. 

Περιγραφή αποστολής 

Όνομα και διεύθυνση του εξαγωγέα:. 

Δηλωθέν όνομα και διεύθυνση του παραλήπτη:.. 

Αριθμός και περιγραφή των συσκευασιών:. 

Διακριτικές σημάνσεις:. 

Τόπος καταγωγής:. 

Δηλωθέντα μέσα μεταφοράς:. 

Δηλωθέν σημείο εισόδου:. . 

Ονομασία προϊόντος και δηλωθείσα ποσότητα:. 

Βοτανική ονομασία φυτών:. 

Δια του παρόντος πιστοποιείται ότι τα φυτά ή φυτικά προϊόντα που περιγράφονται παραπάνω έχουν ελεγχθεί 
σύμφωνα με ενδεδειγμένες διαδικασίες και έχουν βρεθεί απαλλαγμένα από επιβλαβείς οργανισμούς καραντίνας 
και από άλλους επιβλαβείς οργανισμούς- και κρίνονται ότι είναι σύμφωνα με τους ισχύοντες φυτούγειονομικούς 
κανονισμούς της χώρας εισαγωγής. 


Μεταχείριση για απεντόμωση και / ή για απολύμανση 


Ημερομηνία:.Μεταχείριση: .Χημική ουσία (δραστική ουσία):. 

Διάρκεια και θερμοκρασία:..Συγκέντρωση 

Συμπληρωματικές πληροφορίες:. 


Συμπληρωματική δήλωση. 


(Σφραγίδα Οργανισμού) 


Τόπος έκδοσης:. 

Όνομα εξουσιοδοτημένου υπαλλήλου: 
Ημερομηνία: . 


(υπογραφή) 


Το παρόν πιστοποιητικό δεν συνεπάγεται καμία οικονομική υποχρέωση για.(επωνυμία 

οργανισμού φυτοπροστασίας) ή σε οποιοδήποτε υπάλληλο ή εκπρόσωπό του (). 




( ) Προαιρετική ρήτρα 

Αριθμός. 


Οργανισμός Προστασίας Φυτών του/της:.(χώρας 

επανεξαγωγής) 

ΠΡΟΣ: Υπουργείο Αγροτικής Ανάπτυξης και Τροφίμων, Διεύθυνση Προστασίας Φυτικής 
Παραγωγής. 


Περιγραφή αποστολής 

Όνομα και διεύθυνση του εξαγωγέα:. 

Δηλωθέν όνομα και διεύθυνση του παραλήπτη:. 

Αριθμός και περιγραφή των συσκευασιών:. 

Διακριτικές σημάνσεις:. 

Τόπος καταγωγής:. 

Δηλωθέντα μέσα μεταφοράς:. 

Δηλωθέν σημείο εισόδου:. 

Ονομασία προϊόντος και δηλωθείσα ποσότητα:. 

Βοτανική ονομασία φυτών: 

Δια του παρόντος πιστοποιείται ότι τα φυτά ή φυτικά προϊόντα που περιγράφονται ανωτέρω 

εισήχθησαν στη (χώρα επανεξαγωγής).από (χώρα 

καταγωγής)...και καλύπτονται από πιστοποιητικό φυτοϋγείας 

αριθ.() πρωτότυπο □ επικυρωμένο πιστό αντίγραφο Π του οποίου 

επισυνάπτεται στο παρόν πιστοποιητικό· ότι είναι συσκευασμένα □ επανασυσκευασμένα □ σε 
αρχικούς □ (*) νέους 3 περιέκτες ότι με βάση το πραπότυπο πιστοποιητικό φυτούγείας II και 
συμπληρωματικό έλεγχο □. κρίνονται ότι είναι σύμφωνα με τους ισχύοντες φυτοϋγειονομικούς 
κανονισμούς της χώρας εισαγωγής και ότι κατά τη διάρκεια αποθήκευσης στη 

. (χώρα επανεξαγωγής), η αποστολή δεν έχει εκτεθεί σε κίνδυνο 

προσβολής ή μόλυνσης 

Μεταχείριση με απεντόμωση και / για με απολύμανση 

Ημερομηνία:.Μεταχείριση:.Χημική ουσία (δραστική ουσία):. 

Διάρκεια και 

θερμοκρασία:.Συγκέντρωση:. 

Συμπληρωματικές 

πληροφορίες:. 


Συμπληρωματική 
δήλωση:. 


Τόπος 

έκδοσης:. 

(Σφραγίδα Οργανισμού) Ονομα εξουσιοδοτημένου 

υπαλλήλου:. 

Ημερομηνία:. 


(υπογραφή) 


Το παρόν πιστοποιητικό δεν συνεπάγεται καμία οικονομική υποχρέωση για 

._ ν .·. (επωνυμία οργανισμού φυτοπροστασίας), ούτε σε οποιοδήποτε 

υπάλληλο ή εκπρόσωπό του ("). 


() Να συμπληρωθούν με V τα κατάλληλα Π τετραγωνίδια. 
( ) Προαιρετική ρήτρα. 

Στον Υφυπουργό Αγροτικής Ανάπτυξης και Τροφίμων αναθέτουμε τη δημοσίευση 
στην Εφημερίδα της Κυβερνήσεως και την εκτέλεση του παρόντος. 

Αθήνα, 27 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Α. ΚΟΝΤΟΣ 

